تېرو تجربو ته په کتو له دوو کلونو او په تېره له یوه کال راهیسې د افغانستان په اړه د امریکايي چارواکو له حرکاتو او سکناتو داسې څرګندېږي، چې دوی هم لکه په افغانستان کې د شورویانو سناریو تکرار کړي او پرته له دې چې په افغانستان کې خپل تر شا د سولې او ثبات په اړه کوم نړیوال تضمین او هوکړه پرېږدي، له افغانستانه پښې سپکې کړي؛ ځکه له کله چې ډونالډ ټرمپ واک ته راغلی له افغانستان سره یې د شوروي د هغه وخت د مشر ګرباچف په څېر بې تفاوته چلند غوره کړی دی.